သင်ဟာ ချောကလက်မရှိတဲ့ဘဝကို စိတ်မကူးရဲဘူးဆိုရင်
၁၆ ရာစုမတိုင်ခင်ကာလမှာ မမွေးဖွားခဲ့တာ ကံကောင်းတယ်လို့ဆိုရမှာပါ
အဲဒီအချိန်မတိုင်ခင်အထိတော့ ချောကလက်ကို မက်ဆိုအမေရိကဒေသမှာပဲ
ကျွန်ုပ်တို့သိထားတဲ့ပုံစံနဲ့ အတော်လေး ကွဲပြားတဲ့ပုံတစ်မျိုးနဲ့ တွေ့နိုင်ပါတယ်
လွန်ခဲ့တဲ့ ဘီစီ ၁၉၀၀ အချိန်လောက်မှာ
အဲဒီဒေသကနယ်ခံတွေဟာ ဒေသထွက်ကိုကိုးပင်က
ကိုကိုးစေ့သုံးစွဲနည်းကို သင်ယူခဲ့ကြပါတယ်
အစောဆုံးမှတ်တမ်းတွေအရ ကိုကိုးစေ့တွေကို
ပြောင်းဖူးခြောက် ငရုတ်ကောင်းတို့နဲ့ ကြိတ်ချေရောနှောပြီး
သောက်စရာတစ်ခုဖန်တီးတာမှာ
ကိုကိုးပူပူလေးတစ်ခွက်အဖြစ်တော့ မဟုတ်ပေမဲ့
ခါးသက်သက်နဲ့ လန်းဆန်းစေတဲ့ အမြှုပ် တစီစီထနေတဲ့ ဖျော်ရည်တစ်ခွက်အဖြစ်နဲ့ပေါ့
ကျွန်ုပ်တို့ဟာ ယနေ့ခေတ်မှာ ချောကလက်ကို အရေးတယူလုပ်ကြတယ်လို့ သင်တွေးမိတယ်ဆိုရင်
မက်ဆိုအမေရိကန်တွေက ကျွန်ုပ်တို့ကို အသာလေးအနိုင်ယူသွားနိုင်ပါတယ်
သူတို့ဟာ ကိုကိုးစေ့ကို လူသားတွေအတွက် နတ်သုဒ္ဓါအဖြစ်
အမွေးအတောင်ပါမြွေနဂါးနတ်ဘုရားတစ်ပါးက ချီးမြှင့်တဲ့ လက်ဆောင်လို့ယုံကြည်ကြပြီး
နတ်ဘုရားကို မာယာလူမျိုးတွေက Kukulkan အဖြစ်
Aztec လူမျိုးတွေက Quetzalcoatl အဖြစ် သိထားကြပါတယ်
Aztec တွေဟာ ကိုကိုးစေ့ကို ငွေကြေးအဖြစ် အသုံးပြုခဲ့ကြပြီး
ချောကလက်ကို တော်ဝင်စားပွဲတော်တွေမှာ သောက်သုံးကြတဲ့အပြင်
စစ်သည်တော်တွေကို အောင်ပွဲရဆုလာဘ်အနေနဲ့ ချီးမြှင့်ကြပြီး
ရိုးရာဓလေ့အခမ်းအနားတွေမှာလည်း အသုံးပြုခဲ့ကြပါတယ်
ချောကလက်ကို ပထမဆုံးထိတွေ့ရတဲ့ ဥရောပသား တစ်ယောက်၁၅၁၉ ခုနှစ်မှာ ပေါ်ပေါက်ခဲ့တာကတော့
Hernán Cortés ဆိုသူဟာ Tenochtitlan မြို့က သေနာပတိကြီး Moctezuma ဆီကို
အလည်အပတ်သွားရောက်ခဲ့ချိန်မှာပါ
Cortés ရဲ့လက်ထောက် မှတ်တမ်းတင်ခဲ့ပုံအရ
ဘုရင်ကြီးမှာ ရွှေခွက်တွေထဲငှဲ့ထည့်ထားတဲ့ ချောကလက်ကရား ၅၀ စာရှိခဲ့ပါတယ်တဲ့
ကိုလိုနီတွေဟာ ထူးဆန်းတဲ့အစေ့သစ်တွေကို သယ်ယူပို့ဆောင်ပြီး အပြန်မှာ
သာသနာပြုအဖွဲ့ရဲ့ ဓလေ့ထုံးတမ်းဆိုင်ရာ လိင်ကိစ္စကိုဇောင်းပေးတဲ့ အဖွဲ့ဝင်တွေဟာ
ကိုကိုးစေ့ကို ကာမအားတိုးဆေးအဖြစ် ဂုဏ်သတင်းကျော်ကြားစေခဲ့ပါတယ်
အစမှာတော့ ကိုကိုးစေ့ရဲ့ခါးသက်သက်အရသာဟာ အစာမကြေတာလိုမျိုး အစာအိမ်ရောဂါတွေအတွက်
ဆေးအနေနဲ့ သင့်တော်ခဲ့ပေမဲ့
အစေ့ကို ပျားရည် သကြား(သို့)သစ်ခွရည်တို့နဲ့ ချိုအောင်ပြုလုပ်လိုက်တာက
ချောကလက်ကို စပိန်နန်းတော်အတွင်းမှာ လူကြိုက်များတဲ့ စားဖွယ်စုံအဖြစ်
တမဟုတ်ချင်း ပြောင်းလဲပေးလိုက်ပါတော့တယ်
မကြာခင်မှာပဲ သီးသန့်ဖယ်ထားတဲ့ချောကလက်အမယ် မရှိရင် ဘယ်မင်းမျိုးမင်းနွယ်အိမ်မှ
ပြီးပြည့်စုံတယ်ရယ်လို့ မရှိတော့တဲ့အထိဖြစ်လာခဲ့ပါတယ်
ရေပန်းစားလာတဲ့ ချောကလက်ဖျော်ရည်ကို ပမာဏများများထုတ်လုပ်ဖို့ ခက်ခဲပြီး
အချိန်တစ်ခုယူရပါတယ်
ကာရေဘီယံပင်လယ်နဲ့ အာဖရိကကမ်းရိုးတန်းအပြင်က ကျွန်းတွေပေါ်မှာ ကျွန်သဖွယ်အခိုင်းခံရတဲ့
တိုင်းတစ်ပါးသားလုပ်သားတွေနဲ့ စိုက်ခင်းတွေ အသုံးပြုရခြင်းလည်း ပါဝင်ခဲ့ပါတယ်
ချောကလက်ကမ္ဘာကြီး ၁၈၂၈ ခုနှစ်မှာ ထာဝရပြောင်းလဲသွားရတာဟာ
အမ်စတာဒမ်မြို့က Coenraad van Houten ဟာ ကိုကိုးစေ့သတင်းစာရှင်းလင်းပွဲကို
စတင်မိတ်ဆက်လိုက်တာကနေပါပဲ
Van Houtenရဲ့တီထွင်မှုဟာ ကိုကိုးစေ့ရဲ့သဘာဝ အဆီ(သို့)ကိုကိုးထောပတ်ကို ခွဲခြမ်းပေးပါတယ်
ဒီကနေမှ ယနေ့ခေတ်မှာ ကျွန်ုပ်တို့သိကြတဲ့ ချောကလက်တောင့်ကိုဖန်တီးဖို့
ဖျော်သောက်နိုင်တဲ့အရည် (သို့)
ကိုကိုးထောပတ်နဲ့ ပြန်ရောစပ်လို့ရတဲ့ ချောကလက်မှုန့်ကို ရရှိစေပါတယ်
သိပ်မကွာတဲ့အချိန်မှာပဲ ချောကလက်ထုတ်လုပ်သူ ဆွဇ်ဇာလန်သား Daniel Peter ဆိုသူဟာ
ရောစပ်ထားတဲ့ချောကလက်မှုန့်ထဲကို နို့မှုန့်ဖြည့်စွက်လိုက်တာကြောင့်
နို့ချောကလက်ကို တီထွင်လိုက်သလို ဖြစ်သွားပါတော့တယ်
၂၀ ရာစုရောက်ချိန်မှာ ချောကလက်ဟာအထက်တန်းစား ဇိမ်ခံပစ္စည်းတစ်ခုအနေနဲ့ မဟုတ်တော့ပေမဲ့
လူတန်းစားအားလုံး စားသုံးနိုင်တဲ့အရာ ဖြစ်လာခဲ့ပါတယ်
တစ်ခဲနက်ဝယ်လိုအားကြောင့် အီကွေတာရပ်ဝန်း အနီးမှာပဲ ဖြစ်ထွန်းတဲ့ကိုကိုးပင်ကို
ပိုမိုစိုက်ပျိုးဖို့ လိုအပ်လာစေခဲ့ပါတယ်
အခုအခါမှာ တောင်အမေရိကက ကိုကိုးစိုက်ခင်းတွေဆီကို
အာဖရိကန်လုပ်သားတွေကို ပို့ဆောင်စေခိုင်းမယ့်အစား
ကိုကိုးထုတ်လုပ်မှုဟာ အနောက်အာဖရိကကို ၂၀၁၅ ခုနှစ်ရဲ့ ကမ္ဘာ့ ကိုကိုးထုတ်လုပ်မှု
၅ ပုံ ၂ ပုံကိုထောက်ပံ့ပေးတဲ့ Cote d’Ivoire နိုင်ငံနဲ့အတူ ပြောင်းရွှေ့မှာပဲဖြစ်ပါတယ်
လုပ်ငန်းတိုးချဲ့လာမှုနဲ့အတူ
လူ့အခွင့်အရေးကိုချိုးဖျက်တဲ့ တုန်လှုပ်ဖွယ် နှိပ်စက်ညှဉ်းပန်းမှုတွေ ကပ်ပါလာပါတယ်
အနောက်တိုင်းကုမ္ပဏီတွေကိုထောက်ပံ့ပေးတဲ့ အနောက်အာဖရိကနေရာအနှံ့အပြားက
စိုက်ခင်းတော်တော်များများမှာ
ကျွန်နဲ့ကလေးလုပ်သားအသုံးပြုမှုဟာ
ခန့်မှန်းခြေ ကလေးဦးရေ ၂ သန်းကျော်အပေါ် အကျိုးသက်ရောက်မှုရှိပါတယ်
ဒါဟာ ကလေးနဲ့စာချုပ်လုပ်သားလုပ်ငန်းတွေကို လျှော့ချဖို့ အာဖရိကန်လူမျိုးတွေနဲ့
မိတ်ဖက်ချောကလက်ကုမ္ပဏီကြီးတွေရဲ့ အားစိုက်ထုတ်မှုတွေကို ထည့်သွင်းမစဉ်းစားတဲ့
ရှိမြဲရှိနေမယ့် ရှုပ်ထွေးတဲ့ ပြဿနာတစ်ရပ်ပါပဲ
ယနေ့ခေတ်မှာ ချောကလက်ဟာ ကျွန်ုပ်တို့ရဲ့ ခေတ်ရေစီးကြောင်းအလိုက် အခြေခိုင်သွားပါပြီ
နယ်ခံယဉ်ကျေးမှုနဲ့ ကိုလိုနီခေတ် ဆက်နွှယ်ခဲ့ပြီး
ကြော်ငြာအားကောင်းမှုပါ ထပ်ပေါင်းလိုက်တာကြောင့်
ချောကလက်ဟာ စွဲမက်ဖွယ်ကောင်းသလိုလို
ပြိုဆင်းသွားနိုင်သလိုလို
တားမြစ်ခံထားရသလိုလို အရှိန်အဝါကို ထိန်းသိမ်းထားပါတယ်
ချောကလက်ရဲ့ စိတ်ဝင်စားစရာကောင်းပြီး တစ်ခါတစ်ရံမှာ ရက်စက်ဖွယ်အတိဖြစ်တဲ့
သမိုင်းကြောင်းနဲ့ ယနေ့ခေတ်ထုတ်လုပ်ရေးကိုပါ ပိုမိုသိမြင်လာရတာတောင်မှ
ဒီလိုသိမြင်လာရတာကပဲ ဒီဆက်နွှယ်မှုတွေက ဘယ်မှာအစပြုခဲ့ပြီး
ဘာတွေကို ဖုံးကွယ်ထားသလဲဆိုတာကို ပြောပြနေပါတယ်
ဒီတော့ သင်ဟာ သင့်ရဲ့ချောကလက်တောင့်အထုပ်ကို ထပ်ဖောက်နေစဉ်မှာပဲ
ချောကလက်နဲ့ပတ်သက်တဲ့အရာအားလုံးဟာ ချိုမြိန်မနေဘူးဆိုတာကို
ခဏလောက်ပဲဖြစ်ဖြစ် အမှတ်ရလိုက်ပါ